Poročila, 12.9.2006


Naslov: POJASNILO O EKSPLOZIJI
Tekst za  voditelja:

T- Krško
Včeraj smo poročali, da je v naselju Vihre umrl 57 letni občan iz Brežic. In to zaradi posledic eksplozije neznanega telesa. Danes so iz policijske uprave Krško sporočili, da je pokojni z veliko verjetnostjo v priročni delavnici izvajal dela s kotno brusilko, njeno iskrenje pa je povzročilo vžig papirnatega ovoja električnih detonatorjev, ki so se nahajali v lesenem zaboju pod delovnim pultom. Glede na najdene sledove se je tam nahajalo tudi neznano eksplozivno telo, ki je ob vžigu detonatorjev eksplodiralo. Med ogledom je bilo v objektu in v osebnem vozilu pokojnega najdenih še več kosov različnih eksplozivnih naprav in nabojev, katerih izvor še ni ugotovljen. Očitno je, da je šlo za nesrečo in ne za kaj drugega. 

